Document ID: 32004D0895

32004D0895
L 384/22
SLUŽBENI LIST EUROPSKE UNIJE
ODLUKA VIJEĆA
od 19. studenoga 2004.
o sklapanju Sporazuma između Europske zajednice i Vlade Ukrajine o trgovini određenim proizvodima od čelika
(2004/895/EZ)
VIJEĆE EUROPSKE UNIJE,
uzimajući u obzir Ugovor o osnivanju Europske zajednice, a posebno članak 133. u vezi s njegovim člankom 300. stavkom 2.,
uzimajući u obzir prijedlog Komisije,
budući da:
(1)
Sporazum o partnerstvu i suradnji između Europskih zajednica i njihovih država članica i Ukrajine (1) stupio je na snagu 1. ožujka 1998.
(2)
Članak 22. stavak 1. Sporazuma o partnerstvu i suradnji predviđa da se trgovina određenim proizvodima od čelika uređuje glavom III., osim njezina članka 14., i odredbama Sporazuma.
(3)
Trgovina određenim proizvodima od čelika, za godine 1995.-2001., bila je predmetom sporazuma između stranaka, a u 2002., 2003. i 2004. posebnih dogovora. Stoga ih je za 2004. primjereno zamijeniti daljnjim sporazumom koji uzima u obzir razvoj odnosa između stranaka.
(4)
Sporazum se odobrava,
ODLUČILO JE:
Članak 1.
1. Ovime se, u ime Zajednice, odobrava Sporazum između Europske zajednice i Vlade Ukrajine o trgovini određenim proizvodima od čelika.
2. Tekst Sporazuma priložen je ovoj Odluci.
Članak 2.
Ovime se ovlašćuje predsjednik Vijeća da odredi osobu (osobe) ovlaštenu (ovlaštene) za potpisivanje Sporazuma kako bi on obvezivao Zajednicu.
Sastavljeno u Bruxellesu 19. studenoga 2004.

Labels: 1
15
18